ཡིན་ནའང་རིག་ལྡན་གྱི་ནུ་བོར་གློག་བརྙན་ལ་དངོས་སུ་ལྟ་འདོད་ཀྱི་འདུན་པ་དྲག་ནས་དྲག་རུ་ཕྱིན།ཁོས་ཉིན་རེ་རེ་བཞིན་དེ་ལ་བསམ་བློ་བཏང་ཡང་དྲན་ཚུལ་ཡག་པོ་ཞིག་མ་རྙེད།ཉིན་ཞིག་ཁོ་རང་ཐབས་ཟད་དེ་ཁྱིམ་ནས་ཀུ་ཤུ་མི་རྒན་གྱི་ཁུ་ཚུར་ལྟ་བུ་གཉིས་བརྐུས་ཏེ་བཀྲ་བྷོ་འཚོལ་དུ་ཕྱིན།ཁོས་བཀྲ་བྷོ་མི་མེད་ས་ཞིག་ཏུ་ཁ་རོག་གེར་བོས་རྗེས།ཁུག་མའི་ནང་ནས་ཀུ་ཤུ་གཉི་ག་བཏོན་ཏེ་བཀྲ་བྷོར་བྱིན་ཞིང་རང་གི་སེམས་དོན་ཇི་བཞིན་བཤད་ཅིང་།ལག་པས་མགྲིན་པ་འཐེན་ནས་གཅོད་ལ་ཁད་བྱས་མོད།བཀྲ་བྷོས་ལན་ཅི་ཡང་མི་འདེབས་པར་ཀུ་ཤུ་གཉི་ག་ཟོས་ཚར་རྗེསདཔེ་མི་སྲིདཟེར།